

Αρκαλοχώρι, 05/ 05 /2025

Προς: ΜΜΕ

**ΔΕΛΤΙΟ ΤΥΠΟΥ**

**«Τη μάνα μου την αγαπώ» - 1η Γιορτή της Μητέρας την Κυριακή 11 Μαΐου 2025 και ώρα 11:00 π.μ., στο πάρκο του Μνημείου της Μάνας στο Δεμάτι**

Ο Δήμος Μινώα Πεδιάδας και ο Πολιτιστικός Σύλλογος Δεματίου «Η Αγία Παρασκευή», διοργανώνουν την εκδήλωση, «Τη μάνα μου την αγαπώ», την Κυριακή 11 Μαΐου 2025, ημέρα της γιορτής της Μητέρας και ώρα 11:00 π.μ., στο πάρκο του Μνημείου της Μάνας στο Δεμάτι.

Η γιορτή της Μητέρας γιορτάζεται κάθε χρόνο την δεύτερη Κυριακή του Μαΐου αφιερωμένη στο πρόσωπο που γεννά τη ζωή, σαν ελάχιστο δείγμα ευγνωμοσύνης στην προσφορά και τη θυσία της.

**ΠΡΟΓΡΑΜΜΑ ΕΚΔΗΛΩΣΗΣ:**

**11:00 π.μ.:** Πλέκουμε στεφάνια με αγριολούλουδα

**11.30 π.μ.:** Επιμνημόσυνη δέηση στο Μνημείο της Μάνας για τις μητέρες που «έφυγαν».

**11.45 π.μ.:** Χαιρετισμοί

**12:15 μ.μ.:** Ομιλία για τη Γιορτή της Μητέρας από την κοινωνικό λειτουργό Μαρία Τσιάγγα

**12:30 μ.μ.:** Απαγγελία ποιημάτων για τη Μάνα από παιδιά του χωριού και κατάθεση στεφάνων στο μνημείο

**12:45 μ.μ.:** Μουσική παράσταση από τη Δημοτική Χορωδία Μινώα Πεδιάδας. «Τραγούδια για τη Μάνα», υπό τη διεύθυνση της μουσικού Αργυρώς Ρέππα

Θα ακολουθήσει κέρασμα από τον Πολιτιστικό Σύλλογο Δεματίου.